Document ID: 31997R2502

KOMISSION ASETUS (EY) N:o 2502/97,
annettu 15 päivänä joulukuuta 1997,
naudanliha-alalla säädettyjen palkkiojärjestelmien soveltamista koskevista yksityiskohtaisista säännöistä annetun asetuksen (ETY) N:o 3886/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2321/97 (2), ja erityisesti sen 4 b artiklan 8 kohdan ja 4 i artiklan 5 kohdan,
sekä katsoo, että
asetuksen (ETY) N:o 805/68 4 b artiklan 7 kohdassa säädetään, että jokaisen urospuolisen nautaeläimen mukana on oltava hallinnollinen asiakirja viimeistään ensimmäisestä palkkiohakemuksesta alkaen eläimen teurastukseen asti; naudanliha-alan yhteisestä markkinajärjestelystä annetussa neuvoston asetuksessa (ETY) N:o 805/68 säädettyjen palkkiojärjestelmien soveltamista koskevista yksityiskohtaisista säännöistä ja asetusten (ETY) N:o 1244/82 ja (ETY) N:o 714/89 kumoamisesta 23 päivänä joulukuuta 1992 annetun komission asetuksen (ETY) N:o 3886/92 (3), sellaisena kuin se on viimeksi muutettuna asetuksella (EY) N:o 2316/97 (4), 3 artiklassa annetaan tätä asiakirjaa koskevat säännökset; nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetun neuvoston asetuksen (EY) N:o 820/97 (5) 6 artiklan 2 kohdassa säädetään lisäksi, että eläintä siirrettäessä sitä koskevan passin on seurattava sen mukana; nautaeläimiä seuraavien asiakirjojen lukumäärän vähentämiseksi olisi annettava jäsenvaltiolle lupa päättää, että edellä mainittu passi voi korvata hallinnollisen asiakirjan, mikäli passin avulla voidaan myös varmistaa asetuksen (ETY) N:o 805/68 4 b artiklassa tarkoitetun erityispalkkion myöntämisen valvonta,
asetuksen (ETY) N:o 3886/92 49 artiklan 1 kohdassa vahvistetaan jalostuspalkkion myöntämisedellytykset; on olemassa vaara, että eläinten hyvinvointia koskevia edellytyksiä ja erityisesti eläinten suojelemisesta kuljetuksen aikana sekä direktiivien 90/425/ETY ja 91/496/ETY muuttamisesta 19 päivänä marraskuuta 1991 annetussa neuvoston direktiivissä 91/628/ETY (6), sellaisena kuin se on viimeksi muutettuna direktiivillä 95/29/EY (7), säädettyjä edellytyksiä ei täysin noudateta jalostukseen tarkoitettujen nuorten vasikoiden osalta; tämän vuoksi on suotavaa muuttaa edellä mainittu 49 artiklan 1 kohta,
asetuksen (ETY) N:o 3886/92 49 artiklan 4 kohdassa säädetty jalostuspalkkion määrä palkkiokelpoista vasikkaa kohden on vahvistettu kahdelle eri tasolle vasikan rodun mukaan; eriyttämisestä on aiheutunut tiettyjä ongelmia valvonnassa; kokemus on lisäksi osoittanut, että muuta kuin lypsykarjarotua olevat eläimet ovat usein laadultaan heikompia kuin korkeampaan palkkioon oikeuttava laatu; tämän vuoksi olisi otettava käyttöön yhtenäinen jalostuspalkkio vasikan rodusta riippumatta,
asetuksen (ETY) N:o 3886/92 50 artiklan 3 kohdassa säädetyn vasikoiden aikaisesta markkinoille saattamisesta myönnettävän palkkion eriyttäminen mahdollistaa sen, että teurastettavien vasikoiden määrä vastaa yleisesti toimenpiteen määrällistä tavoitetta; palkkiohakemusten määrä on kuitenkin vähentynyt kevyempien teurasvasikoiden osalta heinäkuusta 1997; tilanteen korjaamiseksi ja kaikkien vasikantuottajien osallistumisen kannustamiseksi järjestelmän loppuun asti olisi saadun kokemuksen perusteella säädettävä palkkion määrän eriyttämisestä uudelleen ruhon painon mukaan,
Kerry-rodusta, jota ennen käytettiin maidontuotantoon, on kehittynyt pitkälti lihakarjarotu; koska rotu sisältyy asetuksen (ETY) N:o 3886/92 liitteessä II olevaan luetteloon, tätä rotua olevista eläimistä ei myönnetä emolehmäpalkkiota; Kerry-rodun nykyisen tuotantosuuntauksen huomioon ottamiseksi se on syytä poistaa edellä mainitusta luettelosta, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3886/92 seuraavasti:
1. Lisätään 3 artiklaan 5 kohta seuraavasti:
"5. Jäsenvaltio voi kuitenkin päättää, että tässä artiklassa säädetyt kansalliset hallinnolliset asiakirjat ja kauppa-asiakirjat korvataan asetuksen (EY) N:o 820/97 6 artiklassa tarkoitetulla passilla. Tässä tapauksessa jäsenvaltion toimivaltaisten viranomaisten on varmistettava, että kyseisellä passilla taataan ainoastaan yhden palkkion myöntäminen eläintä ja ikäryhmää kohden asetuksen (ETY) N:o 805/68 4 b artiklan säännösten mukaisesti."
2. Korvataan 49 artiklassa
a) 1 kohdan toinen luetelmakohta seuraavasti:
"- on hyvässä yleiskunnossa, jossa ei erityisesti esiinny poikkeavuuksia tai epämuodostumia ja joka täyttää direktiivin 91/628/ETY säännösten edellytykset, ja"
b) 4 kohta seuraavasti:
"4. Palkkion määräksi vahvistetaan 115 ecua palkkiokelpoiselta vasikalta."
3. Korvataan asetuksen (ETY) N:o 3886/92 50 artiklan 3 kohta seuraavasti:
"3. Maksettavan palkkion suuruudeksi vahvistetaan 45 ecua 1 päivästä joulukuuta 1997 alkaen teurastetulta eläimeltä.
Palkkion määrää voidaan kuitenkin korottaa
- 30 ecua enintään 110 kilogrammaa painavien ruhojen osalta
- 15 ecua yli 110 kilogrammaa mutta enintään 120 kilogrammaa painavien ruhojen osalta
- viisi ecua sellaisten yli 120 kilogrammaa painavien ruhojen osalta, jotka on teurastettu 1 päivän joulukuuta ja 31 päivän joulukuuta 1997 välisenä aikana."
4. Poistetaan rotu `Kerry` liitteessä II olevasta luettelosta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1998. Asetuksen 1 artiklan 2 kohdan b alakohtaa sovelletaan kuitenkin jalostukseen tuotuihin eläimiin ensimmäisestä maanantaista sen jälkeen, kun asetus on julkaistu Euroopan yhteisöjen virallisessa lehdessä, ja 1 artiklan 3 kohtaa sovelletaan teurastettuihin eläimiin 1 päivästä joulukuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä joulukuuta 1997.

Labels: 17
5
6